﻿The Romanian Orthodox Archdiocese in the Americas - St Nicholas Romanian Church 45-03 48 Av Woodside NY, 11377; www stnicholaschurch net sfnicolae ny@yahoo com MULŢUMIRI TUTUROR ENORIAŞILOR PAROHIEI „SFÂNTUL NICOLAE” CARE ŞI-AU ACHITAT CU REGULARITATE DATORIILE CĂTRE BISERICĂ ÎN ANUL 2014 Totodată adresăm rugămintea de a-şi reînnoi membria acelora re au întârziat s-o facă Încasarea contribuţiei dvs aferente anului în rs este extrem de importantă: biserica îşi poate astfel achita la timp pozitele, taxele şi cheltuielile care îi revin Fiecare parohian care rticipă la viaţa liturgică şi socială a bisericii trebuie să fie un embru în good standing Deasemenea, dorim să-i încurajăm din toată inima pe toţi cei re doresc să devină membri ai bisericii noastre dar, din diferite otive, nu s-au înscris încă, asigurâdu-i că sprijinul lor este foarte reciat Ne bucurăm să primim în marea familie a Bisericii Sfântul icolae cât mai mulţi enoriaşi cărora le spunem: “BUN VENIT!” PROGRAMUL LITURGIC ÎN PERIOADA 26 IANUARIE – 2 FEBRUARIE 2015 Marți 27 ianuarie: Acatistul Sfântului Ioan Gură de Aur 6 30 PM Joi 29 ianuarie: Vecernie 6 30 PM Vineri 30 ianuarie:SFINȚII TREI IERARHI:VASILE,GRIGORIE ȘI IOAN Utrenie și Sfânta Liturghie 8 30 AM Sâmbătă 31 ianuarie: Utrenie, Sf Liturghie și Parastas … 8 30 AM Duminică 1 februarie: Utrenie și Sfânta Liturghie 8 30 AM Luni 2 februarie: ÎNTÂMPINAREA DOMNULUI Utrenie și Sfânta Liturghie 8 30 AM Preot Paroh Marius Daniel Dumitrescu 718 784 4453 – fix ; 917 592 2571 – mobil MEMBRII PAROHIEI “SFÂNTUL NICOLAE” SUNT INVITATI SA PARTICIPE LA ADUNAREA GENERALA DUMINICA 25 IANUARIE 2015, ORA 1 00 PM, DUPA SFÂNTA LITURGHIE EVANGHELIA DIN DUMINICA A 32-A DUPĂ RUSALII Î n Vremea aceea trecea Iisus prin Ierihon şi, iat ă, un om bogat c numele Zaheu, care era mai-mare peste vameşi, căuta să vadă cin este Iisus, dar nu putea de mulţime, pentru că era mic de statură Ş alergând înainte, s-a suit într-un sicomor ca să-L vadă, căci pe acol avea să treacă Şi când a sosit la locul acela, Iisus, privind în sus, a zi către el: Zahee, coboară-te degrabă, căci astăzi trebuie să rămân în cas ta Şi a coborât degrabă şi L-a primit, bucurându-se Şi, văzând, toţ murmurau, zicând că a intrat să găzduiască la un păcătos Iar Zaheu stând înaintea Domnului, I-a zis: Iată, jumătate din averea mea Doamne, o dau săracilor şi, dacă am nedreptăţit pe cineva cu ceva, întor împătrit Şi a zis către el Iisus: Astăzi s-a făcut mântuire casei acesteia căci şi acesta este fiu al lui Avraam Căci Fiul Omului a venit să caut şi să mântuiască pe cel pierdut (Luca 19, 1-10) Nestatornicia, nevoie permanenta de schimbare Nestatornicia devine din ce in ce mai mult caracteristica generala a unei societati aflata in continua schimbare Incapacitatea de a face acelasi lucru de multe ori, cu aceeasi bucurie, indica o neputinta sufleteasca Plictiseala de un anumit obiect sau de o actiune zilnica il face pe omul zilelor noastre sa caute o evadare in lucruri si fapte inedite, senzationale si uimitoare Paul Evdokimov, referindu-se la caderile moderne ale lumii, afirma: "Nu razboiul, ci plictiseala va fi cea care va duce lumea la pieire " Nestatornicia Nestatornicia il face pe om sa vada urat un lucru pe care, pana nu demult, l-a vazut ca fiind frumos, sa isi incalce un cuvant dat, sa inceteze a mai iubi, sa incalce o prietenie sincera Faptul ca nu putem avea tot timpul aceeasi intensitate a sentimentelor, a hotararilor si a vointei ne arata este o urmare a pacatului din viata noastra Nestatornicia este prezenta si in Sfanta Scriptura, unde vedem cum Apostolul Petru crede in Hristos, iar apoi se leapada, unde Iuda cel vanzator urmeaza lui Iisus, iar apoi Il vinde, unde locuitorii din Ierusalim il intampina cu osanale, iar mai apoi striga salbatic "Sa se rastigneasca!" Consider ca nevoia continua de schimabare este "un canon" dat celor care nu au invatat inca sa traiasca bucuria ascunsa in fiecare clipa Omul contemporan schimba hainele, telefonul, masina, mobilierul si aparatura casnica, cu produs "noi", chiar si atunci cand situatia lui financiara nu este una tocmai stabila Daca ne gandim la faptul ca monahii si crestinii de rand sunt in permanenta bucurosi, de parca s-au nascut astazi si abia acum au luat contact cu toate lucrurile din jurul lor, ne putem da seama cu usurinta care este sursa bucuriei si a plictiselii omului Astfel, precum bucuria permanenta vine din comuniunea omului cu Dumnezeu, cu sfintii si cu semenii, prin iubire, tot asa, plictiseala si tristetea vin din lipsa de credinta si singuratatea sufleteasca a omului Deoarece toate produsele societatii noastre cauta sa poarte eticheta "Nou!", a folosi acelasi lucru pe termen lung ajunge sa creeze complexe, daca nu chiar rusine Astfel, daca pana nu demult hainele si obiectele casnice erau folosite pana ce se uzau complet ori deveneau nefunctionale, astazi, multi dintre semenii nostri isi innoiesc garderoba si casa odata cu aparitia pe piata a oricarui "nou" produs In viata celui neancorat in realitatile profunde ale vietii, nestatornicia apare si in muncile zilnice, aceasta fiind urmata de nerodire si pierderi Oamenii nestatornici sunt oameni pe care nu te poti baza in nimic, nici la serviciu, nici in familie Lipsa de statornicie in cele bune a dus la inmultirea divorturilor, precum si a altor noi aspecte sociale, precum sporturile extreme, magazinele "de vise" etc Satisfactia care survine insa in urma dobandirii unor lucruri noi nu este statornica, deoarece nu isi are izvorul in ceva vesnic si personal Numai bucuria si odihna care izvorasc din dragostea fata de Dumnezeu, de sfinti si de semeni este statornica In viata parintelui Porfirie de la Manastirea Frasinei (1862-1927), gasim consemnata urmatoarea intamplare: "Un frate era nestatornic; mereu venea si pleca din manastire Odata, acest frate l-a intrebat pe staret: "Oare de ce nu pot sta in manastire?" Staretul i-a raspuns, zicand: "Pentru ca nu te-ai spovedit odata cum trebuie Iata, timp de trei zile esti scutit de orice ascultare Pregateste-te si te spovedeste curat de toate gandurile tale si te vei linisti " Intr-adevar, dupa Spovedanie s-a izbavit fratele de patima nestatorniciei " Vedem astfel cum nestatornicia este numita patima, iar vindecarea ei are loc numai prin "medicamente" duhovnicesti Daca omul contemporan ar constientiza puterea harului Duhului Sfant, lucrator in Taina Spovedaniei, si ar alerga mai des la scaunul duhovnicului, cu siguranta multe divorturi ar fi evitate, multe servicii ar fi pastrate, multe prietenii ar supravietui, multe lucruri nu ar mai fi aruncate inainte de vreme Acela care este nestatornic in relatiile cu oamenii si in muncile de peste saptamana, acela va fi nestatornic si in relatia lui cu Dumnezeu Statornicia in relatiile cu semenii si in muncile zilnice este o oglinda a statorniciei noastre fata de oricare alt lucru (Teodor Danalache) Tacerea care vorbeste Sfintii Parinti ne invata ca omul trebuie sa taca, pentru ca Dumnezeu sa poata vorbi inlauntrul sau Acelasi lucru se intampla si in relatiile cu semenii Ca celalalt sa poata vorbi cum trebuie, are nevoie de tacerea noastra Sunt foarte multe persoane care au auzit cuvintele lui Hristos, dar putine au auzit tacerea Lui Foarte putini dintre noi aud si tacerea oamenilor bineplacuti lui Dumnezeu O tacerea care graieste Sa ne amintim ca atunci cand monahii i-au cerut avvei Pamvo sa spuna un cuvant de zidire unui oaspete de seama, avva Pamvo le-a raspuns: "Daca nu-l zideste tacerea mea, nu-i va folosi nici cuvantul meu " Ca sa ajungi sa auzi aceasta graire prin tacere, e nevoie de intalnirea si de unirea cu Dumnezeu Numai El iti poate da si tie darul de a vorbi prin tacere Nu doresc sa las sa se inteleaga ca vorbirea ar fi daunatoare Dimpotriva, nici tacerea nu este tot timpul folositoare Este foarte important ca omul sa stie ca cine tace atunci cand este bine sa taca, si cine vorbeste cand este bine sa faca acest lucru, acela a descoperit calea catre Dumnezeu si nu mai lucreaza niciodata de la sine, ci intotdeauna numai potrivit descoperirii Duhului Din rugaciunea de dimineata a parintelui Sofronie: "Arata mie, Doamne, calea in care voi merge, Insuti ma invata ce mi se cade sa graiesc; iar de este voia Ta sa tac, invata-ma cum, in duhul pacii sa tac, nu scarbind, nici smintind pe fratele", reise ca parintele nu cerea doar tacerea, ceea ce inseamna ca se poate aduce roada duhovniceasca atat prin tacere, cat si prin vorbire Pe de alta parte, sa nu uitam ca in Ortodoxie, cuvantul surprinde realitatea, dar nu o defineste In acest sens, parintele Dumitru Staniloae vorbeste despre dogme ca despre delimitari ale adevarului si nu definitii “Intelesul unui cuvant trebuie sa aiba o fragilitate, o transparenta, o lipsa de fixitate, trebuie sa ne indemne la revocarea lui si la stimularea spre un altul, dar tot pe linia lui Daca intelesul ramane fix in mintea noastra, marginim pe Dumnezeu in frontierele lui sau chiar uitam de Dumnezeu, toata atentia noastra concentrandu-se asupra cuvantului care-L exprima In acest caz, intelesul respectiv devine un idol, adica un fals dumnezeu Intelesul sau cuvantul folosit trebuie sa faca mereu transparent pe Dumnezeu, ca neincaput in el, ca depasind orice inteles" Cuvantul are nevoie de tacere pentru a nu deveni ideologie El ramane prin tacere datator de viata Daca si cuvantul are nevoie de tacere, cu atat mai mult omul Incercati sa va uniti cu Dumnezeu si veti vedea ca pe masura ce cresteti in aceasta unire, veti avea nevoie de mai putine cuvinte (Adrian Cocosila)